
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Rimavská Sobota 16Pc/2/2025 6925202000 10. 07. 2025 Mgr. Ľubica Kankuľová ECLI:SK:OSRS:2025:6925202000.2
Uznesenie Okresný súd Rimavská Sobota v právnej veci navrhovateľky: A. B., nar. XX.XX.XXXX, trvale bytom C. X/XX, XXX XX D., proti mužovi, ktorého otcovstvo má byť určené: E. F., nar. XX.XX.XXXX, trvale bytom XXX XX G. XXX, a proti maloletému dieťaťu: E. B., nar. XX.XX.XXXX, zastúpený kolíznym opatrovníkom Úrad práce sociálnych vecí a rodiny Revúca, o určenie otcovstva, takto rozhodol: Konanie zastavuje. odôvodnenie: 1.Navrhovateľka sa návrhom doručeným Okresnému súdu Rimavská Sobota dňa 30.05.2025 domáhala určenia otcovstva k maloletému dieťaťu. 2.Výzvou č.k. 16Pc/2/2025-6 zo dňa 03.06.2025 bola navrhovateľka vyzvaná, aby zaplatila súdny poplatok za návrh vo výške 100,- Eur podľa položky č. 9 Sadzobníka súdnych poplatkov. Zároveň bola navrhovateľka poučená o tom, že pred zaplatením súdneho poplatku v správnej výške nemôže súd vo veci konať a ak súdny poplatok v určenej dobe nebude zaplatený, súd konanie zastaví. 3.Navrhovateľke bola výzva na zaplatenie súdneho poplatku doručená dňa 16.06.2025, navrhovateľka v stanovenej 10-dňovej lehote pre zaplatenie súdneho poplatku, ktorej posledný deň pripadol na 26.06.2025, súdny poplatok nezaplatila. Súd preto podľa § 10 ods. 1 zákona č. 71/1992 Zb. konanie zastavil, keďže vo veci samej ešte nezačal konať a iný dôvod pre nezastavenie konania podľa § 10 ods. 2 zákona č. 71/1992 Zb. zistený nebol. Dodatočné zaplatenie súdneho poplatku za návrh už podľa § 10 ods. 3 zákona č. 71/1992 Zb. účinného od 01.07.2017 nie je dôvodom pre zrušenie uznesenia o zastavení konania, pričom po uplynutí lehoty na zaplatenie súdneho poplatku nemožno už požiadať ani o predĺženie lehoty na jeho zaplatenie ani o oslobodenie od súdnych poplatkov. 4.O trovách konania súd nerozhodoval (§ 57 CMP). Poučenie: Proti tomuto uzneseniu možno podať sťažnosť na Okresnom súde Rimavská Sobota do 15 dní odo dňa jeho doručenia. Podľa § 243 CSP v sťažnosti sa popri všeobecných náležitostiach podania má uviesť, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha.

